milakui’t tu zazan ku adiwawa

milakui’t tu zazan ku adiwawa

piyazihitu kuni pituay a lamang

新北市新莊izaw kya babalaki miladay tu sabaw cacay a mihecaan a tataynaan a wawa tahekal,

pihalhalan anu mihalhal tu sumanahay a likat,

a pabesut patelac ami lakuwit tu zazan,

maduka nani habelutan nu wawelwel.

靖娟基金會amituzu’ patahekal ,

umidiputay anu izaw ku lawad miladay tu wawa tahekal sa,

hina pasubana’en tu ku wawa tu malucekay ami lakuwi’t  tu zazan,

u tatengaay haw sa midiputay kamalucek tu ku wayway a muculil,

u wawa kya malucektu minanam tu kamaenepay a wayway nu culil,

靖娟基金會sapacukat,

u adidiay a wawa amilakuwi’t tu zazan izaw ku pitu a大項要點;

tinacay,adiwawa acayay kacacay amilakuwi’t tu zazan,usakasa hakay caay kaazih ku i bataday a kazizeng;

tinusa,u adidiay a wawa a itapiingan nu zazan muhalhal, itapiingan nu zazan sa u makamaenepay a kapah paengaw tu miculilay;

tinulu, azihen ku kawili、azihen ku kawanan ami azih aca tu kawili,uyni kawili ku micapiay tu kazizeng,sisa ayaw miazih tu kawili a izaw ku kazizeng hakiya,anu dadawa tangsul sa tahekal kya kazizeng,amiliyaw haca miazih ku adiwawa tu kawili kawanan;

lulu,palima uyni u adidiay a wawa a uzip,lihanaw a caay kaazih nu kazizeng ciniza,sisa nay minanam ku wawa apatalakaun a palima;

awmay,culilhan amilakuwi’t tu zazan amana kaduba’;

tikelay,besuc sanay a zazan ku culilen a maawas ku zazan,

acayay ku matikenihay ku culilen,

kanahatu muculil tu tikenihay a puyu’ ku zazan,

uyzasa amacudus ku tuki izazan ku adiwawa;

nimuyaw, adidiay a wawa kanca amatineng tu icuwacuwaay a zazan taneng a miawas ku zazanan,

tawya ataneng nay ku uzip amalecad mahapinang pakaazih tiya kazizeng.

kakuniza:Dayas Siku